Finrod Felagund
<s>Finrod Felagrund je izmišljeni lik u delima J. R. R. Tolkina: Silmarilion, Nezavršene priče i Gospodar prstenova.</s><s>U ovim delima je predstavljen kao jedan od najpoznatijih vilovnjačkih kraljeva drevnih vremena.</s>

<s>Živeo je u Neumirućim Zemljama, a kada je Feanor pobunio vilovnjake protiv Valara priključio se seobi i sa ostalim vilovnjacima prešao je u Srednju Zemlju.</s><s>Bio je osnivač i gospodar vilovnjačkog grada Nargotronda u Belerijandu.</s><s>Prvi se od svih Noldora sprijateljio sa ljudima.</s><s>Poginuo je braneći Berena.</s>

<s>Dolazak u Srednju Zemlju 
Finrod je rodjen u Eldamaru, njegov otac bio je vilovnjački kralj Finarfin, imao je četvoro braće i jednu sestru – Galadrijelu, sa kojom se od svih rodjaka najbolje slagao.</s><s>U velikoj pobuni vilovnjaka protiv Valara prešao je iz Neumirućih Zemalja preko Helkaraksea (Leda koji mrvi) u Srednju Zemlju predvodeći veliku grupu Noldora koje je Feanor napustio.</s><s>Kao i Galadrijela i on je nevoljko pošao u Srednju Zemlju prvenstveno vodjen radoznalošću i željom za nenaseljenim prostorom Srednje Zemlje.</s><s>Nikada nije podržavao Feanora niti njegove razloge za pobunu protiv Valara.</s><s>Stigao je u Srednju Zemlju upravo kada su se na nebu po prvi put pojavili Mesec a potom i Sunce.</s><s>Njihova pojava označila je kraj Doba Zvezda i početak Doba Sunca.</s>

<s>Finrod se nastanio u Belerijandu, prvo na ostrvu Tol Sirion na reci Sirion gde je sagradio odbrambenu kulu Minas Tirit, a kasnije je osnovao grad Nargotrond na reci Narog.</s><s>Nikada se nije ženio jer je ona koju je voleo, Amare od Vanjara, ostala u Valinoru.</s>

<s>Gradnja Nargotronda 
Nakon jednog sna u kome ga je valar Ulmo - gospodar voda, upozorio da dolaze loši dani i da što pre treba podigne jako utvrdjenje u kome će njegov narod živeti, Finrod je počeo luta Belerijandom u potrazi za takvim staništem.</s><s>Njegovo lutanje trajalo je sve dok mu Tingol gospodar Doriata nije otkrio postojanje mesta pored reke Narog u kome ima podzemnih pećina.</s><s>Tu je, uz pomoć patuljaka, sagradio vilovnjački grad Nargotrond.</s><s>Po tome ga patujci i nazvaše Finrod Felagund – Finrod klesar pećina.</s>

<s>Prilkom odlaska iz Neumirućih zemalja Finrod je poneo sa sobom blago kakvo na Srednjoj Zemlji nikada nije postojalo.</s><s>Drago kamenje velike moći u kojima je tinjala živa svetlost.</s><s>Od tog blaga patuljci koji su gradili Nargotrond iskovali su za njega prekrasnu ogrlicu Nauglamir.</s>

<s>Iz Nargotronda Finrod Felagund postade kralj i gospodar svih vilovnjaka Belerijanda i obično se u ulozi vladara pojavljivao noseći na glavi Srebrnu krunu Nargotronda.</s><s>Na zapadu, tamo gde Belerijand gleda na more sagradio je odbrambenu kulu Barad Nimras, medjutim ona nije imala svrhu jer Morgot nikada nije napao sa mora.</s>

<s>Prijateljstvo sa ljudima 
Bio je prijateljski raspoložen prema ljudima, i prvi je od svih Noldora uspostavio prijateljstvo sa njima.</s><s>300 godina nakon dolaska u Srednju Zemlju, lutajući kroz severni Osirijand, upoznao je prvu grupu ljudi - pleme Beora (kasnije poznatog kao Beor Stari).</s><s>U početku ljudi su ga se plašili jer su mislili da je jedan od Valara- za koje su čili da postoje ali ih nikada nisu videli.</s><s>Kasnije se njihov strah prema njemu izgubio.</s><s>Finrod je običavao da sedi medju ljudima i svira harfu.</s><s>Stvarao je uzvišenu vilovnjačku muziku i dok je pevao vizije tih tema stvarale su se pred očima ljudi, a vilovnjačke reči pesama svaki bi čovek tumačio prema osobenostima sopstvenog bića.</s><s>Na kraju se nastanio medju njima i naučio ih mnogim zanatima, a ljudi su ga nazvali „Nom“ ili mudri.</s><s>Kada je rešio da napusti pleme i krene dalje Beor je krenuo sa njim i nije ga napuštao do smrti.</s>

<s>Finrodova smrt 
U Bitci iznenadnog plamena (Dagor Bragolah), 455 godina nakon što je prvi put sreo ljude, Beorov potomak Barahir ga spase sigurne smrti u jednoj zasedi Orka, i Fingolfin se zakle na večito prijateljstvo njegovom rodom.</s><s>Da bi potvrdio svoju reč poklonio je Barahiru jedan prsten poznat pod nazivom Barahirov prsten ili Felagundov prsten.</s><s>Njegova istorija je duga i on je na kraju, tokom Trećeg doba Sunca, stigao do Rivendala.</s>

<s>Zbog date zakletve, Finrod se osećao pozvanim da pomogne Barahirovom sinu Berenu u pokušaju da ukrade silmaril iz Sauronove krune.</s><s>Kada je Beren noseći Barahirov prsten stigao do Nargotronda, Finrod je odlučio da napusti grad i krene u potragu za silmarilima.</s><s>Vlast je predao mladjem bratu Orodretu.</s><s>Zajedno sa Berenom stigao je do Ostrva Vukodlaka gde se sa Sauronom takmičio u pesmama moći.</s><s>U tom dvoboju ga je Sauron pobedio, najviše zahvaljujući zloj kobi koja leži nad Noldorima zbog davnašnjeg rodoubistva kada su na obalama Valinora, Feanor i njegovi sinovi pobili Telere, vilovnjake brodograditelje.</s><s>Tako ih je Sauron zarobio, okovao i bacio mračnu jamu, gde je na kraju poslao vukodlaka da ubije Berena.</s><s>Medjutim Felagund sakupi svu svoju preostalu snagu i moć, raskide Sauronove okove i ubi vukodlaka sopstvenim rukama, ali pri tom i sam pogibe.</s><s>Ironijom sudbine smrt ga je zatekla na Tol in Gaurotu, Ostrvu Vukodlaka, koje se nekada, pre no što ga je Sauron osvojio, zvalo Tol Sirion i na kome je Finrod živeo pre gradnje Nargotronda.</s>

<s>Nedugo posle Finrodove pogibije Lutijena stiže na ostrvo i pesmama sruši zidove Tol in Gaurota a Sauron beše primoran da pobegne sa ostrva.</s><s>Finrod Felagund je sahranjen upravo tamo gde je i poginuo - na ostrvu Tol Sirion, koje je, nakon što ga je Suron naustio ponovo postalo zeleno i životno.</s><s>Negov grob ostao je sačuvan dugo vremena potom, nedirnut i neokaljan, sve dok ceo Belerijand, u gnevu Valara, nije bio potopljen.</s>

<s>Izvori</s>

<s>Literatura 
 Tolkin Dž.</s><s>R.R. Silmarilion, priredio K. Tolkin.</s><s>Izdavač Esotheria 1993, Beograd, 
 Tolkin, Dž.</s><s>R.R. Deca Hurinova.</s><s>Priredio Kristofer Tolkin.</s><s>Ilustrovao Alan Li.</s><s>Izdavač Alnari, Beograd, 2007.</s><s>David Day, Tolkien, an illustrated ATLAS.</s><s>Ed.</s><s>Cassell, London, 2015.</s><s>Tolkien, the ilustrated encyclopedia.</s><s>David Day.</s><s>A touchstone book.</s><s>Published by Simon & Schuster 1996.</s><s>Tolkin, nezavršene priče o Numenoru i Srednjoj Zemlji.</s><s>Priredio Kristofer Tolkin.</s><s>Izdavač Alanari, Beograd, 2003.</s><s>Foster Robert, The complete guide to Middle-Earth.</s><s>The definitive companion to the world of J:R:R: Tolkien.</s><s>Ilustrated by Ted Nasmith.</s><s>Harper Collins Publishers, 2003.</s>

<s>Spoljašnje veze
Finrod Felagund at the Encyclopedia of Arda</s>

<s>Likovi iz Međuzemlja
Fiktivno plemstvo</s>

